Algis Matulionis

**Algis Matulionis** (g. 1947 m. balandžio 9 d. Vilniuje) – Lietuvos teatro ir kino aktorius ir režisierius.

## Biografija
Išsilavinimas: 1966–1969 m. Vilniaus valstybinis V. Kapsuko universitetas (ekonomikos fakultetas, finansų ir kredito specialybė); 1969–1973 m. Lietuvos valstybinė konservatorija (aktorinio meistriškumo katedra). Kūrybinį darbą pradėjo Modrio Tenisono pantomimos trupėje. 1967–1992 m. Kauno dramos teatro aktorius. Vaidybai būdinga vidinė ekspresija, temperamentas, ironija. Sukūrė vaidmenų Lietuvos, TSRS ir kitų šalių kino ir televizijos filmuose. 1994 m. įkūrė Nepriklausomų aktorių teatrą, jame režisavo televizijos spektaklių. Nuo 1996 m. Lietuvos teatro sąjungos pirmininkas., nuo 2005 m. Teatro sąjungos meno kūrėjų asociacijos pirmininkas, Lietuvos meno kūrėjų asociacijos tarybos narys ir steigėjas, 1995–1997 m. – Lietuvos radijo ir televizijos tarybos pirmininko pavaduotojas, 1997–1999 m. – Lietuvos radijo ir televizijos tarybos narys, Spaudos, radijo ir televizijos rėmimo fondo steigėjas, tarybos narys.

## Svarbesni vaidmenys

**Teatre:**

* Dolabela – V. Šekspyro „Antonijus ir Kleopatra“, rež. H.Vancevičius, 1967

* Muaronas – M. Bulgakovo „Moljeras“, rež. J.Jurašas, 1968

* Pele – A. Lindgren „Mažylis ir Karlsonas, kuris gyvena ant           
stogo“, rež. S..Motiejūnas, 1968

* Iskanderis – M. Baidžijevo „Dvikova“, rež. J.Jurašas, 1968

* Jis – K. Sajos „Mamutų  medžioklė“, rež. J.Jurašas, 1968

* Jogaila – B. Sruoga „Milžino paunksmė“, rež. V.Jurkūnas, 1972

Ru – R. Loulerio „Septynioliktosios lėlės vasara“, rež.
R. Steponavičiūtė, 1973

* Zaremba – J. Grušo „Švitrigaila“, rež. V.Čibiras, 1975

* Misakas – Z. Chaliapiano „Lopšinė“, rež. J.Vaitkus, 1976

* Šiukšlius – A. Žari „Karalius Ūbas“, rež. J.Vaitkus, 1977

* Jakorevas – M. Gorkio „Paskutinieji“, rež. J.Vaitkus, 1978

* Geringas – I. Radojevo „Raudona ir ruda“, rež. J.Vaitkus,
1979

* Vainis – V. Krėvės „Šarūnas“,rež. J.Vaitkus, 1979

* Uno – M. Unto „Svarbiausioji repeticija“, rež. J.Vaitkus, 1980

* Kapelionas – J. Vaitkaus „Paklydėliai“, rež. V.Matula, 1981

* Mefistas – P. Petersono „Bastardas“, rež. P.Petersonas, 1981

* Jermolajevas – M. Šatrovo „Mėlyni žirgai raudonoje pievoje“, rež.
J. Vaitkus, 1982

* Senatorius – A. Kamiu „Kaligula“, rež. J.Vaitkus, 1983

* Samilis, Mantas – J. Grušo „Herkus Mantas“, rež. V.Balsys, 1986

* Cilijas – M. Koreso „Senelių namai“, rež. J.Vaitkus, 1986

* Tardytojas – A. Landsbergio „Penki stulpai turgaus aikštėje“, rež.
V. Balsys, 1989

**Kine:**
* Akmuo ant akmens (Vilnius) :: Lauras

* Ties riba (Vilnius) :: Andrius Šukys

* Atpildo diena (Vilnius) :: grafas

* Trys skrydžio minutės (Ryga) :: Ignas

* Pats ilgiausias šiaudelis (Ryga) :: Pranciškus

* Dvigubi spąstai (Ryga) :: Gunaras

* Rungtynės įvyks bet kokiu oru (Ryga) :: Iržis Patočka

* Barmenas iš „Auksinio inkaro“ (Maskva) :: Maksas Petersonas

* Flamingas neša laimę (Talinas) :: Arnoldas Jurtas

* Pasirinkimas (Maskva) :: Ilja Ramzinas

* Namas be išėjimo (Ryga) :: žmogus su skrybėle

* Tryliktasis apaštalas (Jerevanas) :: dvasininkas

* Vienragio medžioklė (Sverdlovskas) :: Liuftvafės generolas

* Įkaitė (Odesa) :: Britanovas

* Budelis (Sankt Peterburgas) :: Voldemaras

* Papūga, kalbanti jidiš (Odesa) :: Kurtas Zaremba

* Tarpininkas (Maskva) :: Kampas Trys

* Sūkurys (Kišiniovas) :: Žvejas

* Genijus (Sankt Peterburgas) :: Uvarovas

* Depresija (Ryga) :: Kurdašas

* Dupletas (Ryga) :: Lionas

* Vandens grobikai (Odesa) :: „Režisierius“

**Televizijos filmuose:**

* Tadas Blinda (rež. Balys Bratkauskas, 1971–1972) :: Motiejus

* Procesas (rež. Algimantas Puipa, 1994) :: Kunigas

* Valdžia (rež. Juozas Sabolius, 1992) :: karalius Mindaugas

## Pastatymai
* A. Drilinga, A. Mikuta „Gelmių spalvos“ (1975 m., Kauno valstybinis dramos teatras)

* K. Ostrauskas “Duobkasiai“ (1996 m., LTV)

* J. Tumas-Vaižgantas „Žemės ar moteries“ (1996 m., LTV)

* Žemaitė „Piršlybos“ (1996 m., LTV)

* A. Škėma „Kelionė su „Camel“ (1997 m., LTV)

* B. Sruoga „Uošvė“ (1997 m., LTV)

## Šaltiniai

Lietuvos teatro sąjunga